През 60-те и 70-те години на 18 век отношенията между метрополията и тринадесетте американски колонии се влошават, главно вследствие на опитите на британския парламент да обложи американските колонисти с налози без тяхното съгласие. Американците изразяват недоволството си с лозунга "„Няма данъци без представителство“" („Данъци без представителство – това е тирания“). През 1775 г. започва война, в която колонистите получават помощ от Франция, Испания и Холандската република и на следващата година е провъзгласена независимостта на Съединените американски щати.